rejauldu/bengali-wikipedia huggingface dataset:
মার্টিন ফরওয়ার্ড (Martin Forward) একজন ব্রিটিশ মেথডিস্ট খ্রিষ্টান ধর্মতত্ত্ববিদ, লেখক এবং ইলিনয় অঙ্গরাজ্যের অরোরা বিশ্ববিদ্যালয়-এ ইতিহাসের অধ্যাপক। তিনি ইসলাম বিষয়ে লেসেস্টার বিশ্ববিদ্যালয়, ব্রিস্টল বিশ্ববিদ্যালয় এবং ক্যামব্রিজ বিশ্ববিদ্যালয়-এ শিক্ষকতা করেছেন। তিনি একসময় ভারতে অবস্থান করেছিলেন এবং সেখানে চার্চ অব সাউথ ইন্ডিয়া-এর যাজক হিসেবে অভিষিক্ত হন।  ফরওয়ার্ড ক্যামব্রিজের ওয়েসলি হাউস-এ পাস্টোরাল ও পদ্ধতিগত ধর্মতত্ত্ব (Systematic Theology) বিষয়ক সিনিয়র টিউটর ও প্রভাষক ছিলেন এবং ক্যামব্রিজ বিশ্ববিদ্যালয়র ধর্মতত্ত্ব অনুষদের সদস্য ছিলেন। বর্তমানে তিনি অরোরা বিশ্ববিদ্যালয়ের ওয়াকারলিন সেন্টার ফর ফেইথ অ্যান্ড অ্যাকশনের নির্বাহী পরিচালক এবং হেলেনা ওয়াকারলিন অধ্যাপক (Professor of Religion)।Aurora University faculty   তিনি বহু আন্তঃধর্মীয় সংলাপে অংশগ্রহণ করেছেন। ইসলাম ও খ্রিষ্টধর্ম বিষয়ে তাঁর রচিত উল্লেখযোগ্য গ্রন্থের মধ্যে রয়েছে Muhammad: A Short Biography এবং Jesus: A Short Biography।  গ্রন্থাবলি Muhammad: A Short Biography (১৯৯৮). অক্সফোর্ড: ওয়ানওয়ার্ল্ড. . The Failure Of Islamic Modernism?: সৈয়দ আমীর আলী'র ইসলামের ব্যাখ্যা (১৯৯৯). পিটার ল্যাং পাবলিশিং. .  তথ্যসূত্র  বহিঃসংযোগ  মুহাম্মদ (সা.): মানবতার জন্য রহমত  বিষয়শ্রেণী:ইসলাম বিষয়ক খ্রিষ্টান পণ্ডিত বিষয়শ্রেণী:লেসেস্টার বিশ্ববিদ্যালয়ের শিক্ষক বিষয়শ্রেণী:ব্রিস্টল বিশ্ববিদ্যালয়ের শিক্ষক বিষয়শ্রেণী:কেমব্রিজ বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:জন্মসাল অনুপস্থিত (জীবিত ব্যক্তি) বিষয়শ্রেণী:অরোরা বিশ্ববিদ্যালয়ের অধ্যাপক বিষয়শ্রেণী:ইলিনয়ের লেখক বিষয়শ্রেণী:ব্রিটিশ ধর্মতত্ত্ববিদ বিষয়শ্রেণী:ওয়েসলি হাউস-এর কর্মী
জগন্নাথ পাঠক একজন সংস্কৃত পণ্ডিত এবং কবি। ১৯৮১ সালে তাঁর কাব্য সংকলন কপিশায়নী সংস্কৃত সাহিত্য অকাদেমি পুরস্কার জিতেছিল।  তিনি ২০০৪ সালে সাহিত্য আকাদেমি অনুবাদ পুরস্কার (সংস্কৃতের জন্য) জিতেছিলেন, মির্জা গালিবের দিওয়ান-ই-গালিব উর্দু কবিতাকে গালিবা কাব্যম হিসাবে সংস্কৃতে অনুবাদ করার জন্য। Sahitya Akademi official website , old version   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:সংস্কৃত কবি বিষয়শ্রেণী:সংস্কৃত সাহিত্য অকাদেমী পুরস্কার প্রাপক
কুডা লুম্পিং ( জাভানিজ : ꦗꦫꦤ꧀ꦏꦺꦥꦁ, জারান কেপাং বা জাথিলান, ইন্দোনেশিয়ান : কুদা লুম্পিং বা কুদা কেপাং, ইংরেজি: ফ্ল্যাট হর্স ) হল একটি ঐতিহ্যবাহী জাভানিজ নৃত্য যা পোনোরোগো, পূর্ব জাভা, ইন্দোনেশিয়ার পিক দে পিক হর্সমেন দল থেকে উদ্ভূত। নর্তকরা বোনা বাঁশ থেকে তৈরি এবং রঙিন রঙ এবং কাপড় দিয়ে সজ্জিত ঘোড়া চড়েন। নৃত্যটির মাধ্যমে ঘোড়ায় চড়া সৈন্যদের চিত্রিত করা হয়। এছাড়াও কুডা লুম্পিং নাচে জাদুর কৌশল অন্তর্ভুক্ত।  নর্তক নৃত্য পরিবেশন করার সময়, কাঁচ চিবানো, চাবুকের মার খাওয়া বা গরম কয়লার প্রভাব প্রতিরোধ ইত্যাদি জাদুর কৌশল দেখায়।  যদিও নৃত্যটি জাভা, ইন্দোনেশিয়ার স্থানীয়, তবে এটি সুরিনাম, মালয়েশিয়া এবং সিঙ্গাপুরের জাভানিজ সম্প্রদায়ের দ্বারাও পরিবেশিত হয়। .   উৎপত্তি  এই নৃত্য ইন্দোনেশিয়ার জাভা দ্বীপ থেকে উদ্ভূত। এই নৃত্যের উৎপত্তি সম্পর্কে দুটি মত আছে। প্রথম মত অনুযায়ী, ডাচ ঔপনিবেশিক শক্তির বিরুদ্ধে ডিপোনেগোরোর যুদ্ধ থেকে এই নাচের শৈলী, যুদ্ধের একটি আনুষ্ঠানিক পুনর্বিন্যাস হিসাবে উদ্ভূত। দ্বিতীয় তত্ত্ব অনুসারে এর উৎপত্তির ইতিহাস ডাচদের বিরুদ্ধে মাতরম যুগের সৈন্যদের উপাখ্যানে নিহিত আছে।   নৃত্য পরিবেশন  বাম|থাম্ব| ১৯০০ থেকে ১৯৪০ সালের মধ্যে জাভাতে একটি ব্যক্তিগত বাড়ির উঠোনে কুদা কেপাং খেলায় লাঠি ঘোড়ার নর্তক এবং সঙ্গীতজ্ঞরা অংশ নিচ্ছেন কুডা লুম্পিং নৃত্য বিশেষ উৎসব বা অনুষ্ঠান উদযাপনে  যেমন ছেলের খতনা বা উত্তরণের আচার ইত্যাদিতে সঞ্চালিত হতে পারে। এটি একটি বাস্কার শৈলীর বিনোদন হিসাবে বিবেচিত। এটি সাধারণত একটি বেষ্টিত এলাকায় প্রদর্শিত হয়, যেখানে দর্শকদের নর্তকদের থেকে আলাদা রাখা হয়।  কুডা লুম্পিং ঐতিহ্যগতভাবে স্থানীয় সম্প্রদায়ের পুরুষদের একটি দল দ্বারা সঞ্চালিত হয়। এই দলে দুই থেকে আটজন থাকতে পারে। পরিবেশনকারীরা বেতের ঘোড়ায় চড়ে এবং নাচ করে এবং তার সাথে ঐতিহ্যবাহী বাদ্যযন্ত্র যেমন আংক্লুং, গং এবং ডগ-ডগ ড্রাম ইত্যাদি বাজানো হয়। পরিবেশনের প্রাথমিক অংশের পর যখন একজন নর্তক একটি আত্মবিভোর ভাব অবস্থায় প্রবেশ করেন, ঐতিহ্যগতভাবে বিশ্বাস করা হয় এই সময় নর্তকের   উপর অতিপ্রাকৃত সত্তার ভর হয়। সাং হায়াং জারানে শ্রোতারা সমবেত গান গেয়ে পরিবেশনায় অংশগ্রহণ করে।  আত্মবিভোর নর্তক ঘাস খাওয়ার বা জল পান করার ভান করে। অন্য অভিনয়শিল্পী বা শামান তাদের নির্দেশ দেওয়ার জন্য একটি চাবুক ব্যবহার করে। কিছু পরিবেশনায় আত্মবিভোর নর্তকরা কয়লার উপর হাঁটতে থাকে অথবা কাঁচ বা আগুন খাওয়ার কৌশল দেখায় যা বিভিন্ন দুর্ঘটনার কারণ হতে পারে। নৃত্যশিল্পীরা দর্শকদের সাথে মত আদান প্রদান করেন ও তাদের কাছে পরিবেশনার জন্য অর্থ চেয়ে থাকেন। কিছু কিছু এলাকায় নর্তকরা ভবিষ্যদ্বাণীও প্রদান করেন। অভিনয়কারীরা দাবি করেন যে ভর হওয়ার পর তারা সেসময়ের অবস্থার কথা কিছু মনে রাখতে পারেন না।   তথ্যসূত্র   বিষয়শ্রেণী:জাভার নৃত্য বিষয়শ্রেণী:ইন্দোনেশিয় লোকনৃত্য
{{তথ্যছক চলচ্চিত্র | নাম = দাজ্জাল: দ্য স্লেয়ার অ্যান্ড হিজ় ফলোয়ার্স | চিত্র = | ক্যাপশন = পোস্টার | পরিচালক = রানা আবরার | প্রযোজক = রানা আবরার | রচয়িতা = রানা আবরার | চিত্রনাট্যকার =  | কাহিনীকার =  | শ্রেষ্ঠাংশে =  | সুরকার = আন্না ওয়াটসন | চিত্রগ্রাহক =  | সম্পাদক =  | স্টুডিও = WBJ মিডিয়া | পরিবেশক = সিএনসি ম্যানেজমেন্ট | মুক্তি = শ্রাবণ ২০১৯ | দৈর্ঘ্য = ১০০ মিনিট | দেশ = পাকিস্তান, যুক্তরাজ্য, তুরস্ক, মালয়শিয়া, ইন্দোনেশিয়া, জর্দান | ভাষা = ইংরেজি, আরবী, তুর্কি, মালয়, ইন্দোনেশীয়, উর্দু | নির্মাণব্যয় =  | আয় =  }}  দাজ্জাল: দ্য স্লেয়ার অ্যান্ড হিজ় ফলোয়ার্স ২০১৮ সালের অ্যানিমেটকৃত ষড়যন্ত্র-রোমাঞ্চ চলচ্চিত্র, যেটি বর্তমান মধ্যপ্রাচ্য সংকট নিয়ে তৈরী। এটি রচনা ও পরিচালনা করেছেন রানা আবরার। প্রভাবশালী রাজ্যের বিশ্বকে নিয়ন্ত্রণ করার প্রাচূণ পরিকল্পনা এবং অন্যদিকে পৃথিবীকে বিশৃঙ্খলা থেকে রক্ষার জন্য গৃহীত পদক্ষেপকে নিয়ে চলচ্চিত্রটির গল্প রচিত।     কাহিনীসূত্র  চার অল্প বয়স্ক ছেলে দাজ্জালের অনুসারীদের ষড়যন্ত্র থেকে বিশ্বকে সুরক্ষার জন্য শান্তিরক্ষা কর্মসূচী তৈরি করে। তারা এর জন্য এক উন্মাদকে বেছে নেয়।যে কিনা দাজ্জালের অনুসারী। যারা মনে করে দাজ্জাল একক রাজা হিসাবে বিশ্বকে শাসন করবে ।সে পুরো বিশ্ব ও সমস্ত ধর্ম ধ্বংস করার জন্য এক বিশ্ব সরকার গঠন করবে।   নির্মাণ এবং মুক্তি  নভেম্বর ২০১৬ এ চলচ্চিত্রের আনুষ্ঠানিক ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়।  চলচ্চিত্রটি ২০১৯ সালের জুলাই মাসে বিশ্বব্যাপী মুক্তি পায়। এর সময়কাল ১০০ মিনিট। ছবিটি ৬ টি ভাষায় মুক্তি পাবে: ইংরেজি, আরবী, তুর্কি, মালে, ইন্দোনেশীয় এবং উর্দু।   তথ্যসূত্র    বহিঃসংযোগ       Dajjal (The Slayer and His Followers) official trailer on Youtube    বিষয়শ্রেণী:পাকিস্তানি অ্যানিমেশনকৃত চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:উর্দু ভাষার চলচ্চিত্র বিষয়শ্রেণী:সন্ত্রাসবাদ সম্পর্কে চলচ্চিত্র বিষয়শ্রেণী:রকৃত ঘটনা উপর ভিত্তি করে যুদ্ধের চলচ্চিত্র বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র বিষয়শ্রেণী:পাকিস্তানি যুদ্ধের চলচ্চিত্র বিষয়শ্রেণী:ইংরেজি ভাষায় পাকিস্তানি চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:অভিযান নাটক চলচ্চিত্র বিষয়শ্রেণী:ধর্মীয় অ্যানিমেশন বিষয়শ্রেণী:ধর্মীয় মহাকাব্য চলচ্চিত্র বিষয়শ্রেণী:ইসলামী অ্যানিমেশনকৃত চলচ্চিত্র বিষয়শ্রেণী:অ্যানিমেশনকৃত নাটক চলচ্চিত্র বিষয়শ্রেণী:অ্যানিমেশনকৃত অভিযান চলচ্চিত্র বিষয়শ্রেণী:উপন্যাসে সৌদি আরব বিষয়শ্রেণী:মার্কিন চলচ্চিত্র বিষয়শ্রেণী:২০১৮-এর অ্যানিমেশনকৃত চলচ্চিত্র বিষয়শ্রেণী:২০১৮-এর কম্পিউটার-অ্যানিমেশনকৃত চলচ্চিত্র বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:তুর্কি চলচ্চিত্র বিষয়শ্রেণী:পাকিস্তানি ত্রিমাত্রিক চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:অ্যানিমেটেড নাট্য চলচ্চিত্র বিষয়শ্রেণী:ধর্ম সম্পর্কে চলচ্চিত্র বিষয়শ্রেণী:ইসলামি অ্যানিমেটেড চলচ্চিত্র বিষয়শ্রেণী:২০১০-এর দশকের উর্দু ভাষার চলচ্চিত্র
কেটি জেন মার্টিন (জন্ম: ৭ ফেব্রুয়ারি ১৯৮৫) হলেন একজন নিউজিল্যান্ডীয় ক্রিকেট ভাষ্যকার এবং প্রাক্তন ক্রিকেটার যিনি উইকেট-রক্ষক এবং ডানহাতি ব্যাটসম্যান হিসাবে খেলেছেন। তিনি ২০০৩ থেকে ২০২২ সালের মধ্যে নিউজিল্যান্ডের হয়ে একটি টেস্ট ম্যাচ, ১০৩টি একদিনের আন্তর্জাতিক এবং ৯৫টি টুয়েন্টি২০ আন্তর্জাতিক ম্যাচ খেলেছেন। ঘরোয়া ক্রিকেটে ওতাগো এবং মেলবোর্ন স্টার্সের পক্ষের হয়েও খেলেছেন।  প্রারম্ভিক জীবন মার্টিন ১৯৮৫ সালের ৭ ফেব্রুয়ারি ডুনেডিনে জন্মগ্রহণ করেন।  তথ্যসূত্র   বহিঃসংযোগ         বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ডুনেডিন থেকে আগত ক্রিকেটার বিষয়শ্রেণী:নিউজিল্যান্ডীয় নারী ক্রিকেটার বিষয়শ্রেণী:নিউজিল্যান্ডের নারী টেস্ট ক্রিকেটার বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডীয় ক্রিকেট ধারাভাষ্যকার বিষয়শ্রেণী:নারী ক্রিকেট ধারাভাষ্যকার বিষয়শ্রেণী:ওতাগো স্পার্কসের ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার
পূর্ণদাস বাউল (জন্মঃ ১৮ই মার্চ, ১৯৩৩) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী।   প্রথম জীবন  পূর্ণদাস বাউল ১৯৩৩ খ্রিষ্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তার পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিষ্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারণাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তার গানের রেকর্ডিং এই সময় প্রচণ্ড জনপ্রিয় হয়।   পরবর্তী জীবন  ১৯৬০ সালে পূর্ণদাস মার্কিন যুক্তরাষ্ট্রের সান ফ্রান্সিস্কো শহরের এক গানের অনুষ্ঠানে বব ডিলানের পূর্বতন ম্যানেজার অ্যালবার্ট গ্রসম্যান কর্তৃক নিমন্ত্রিত হন। তার পর তিনি আমেরিকার বিভিন্ন জায়গায় ভ্রমণ করে বিভিন্ন সঙ্গীত অনুষ্ঠানে যোগ দেন। এরপর তিনি বব ডিলানের বাসস্থান বিয়ার্সভিলায় পরিভ্রমণ করেন, যেখানে ডিলানের সঙ্গে পূর্ণদাসের বেশ কিছু গান রেকর্ড করা হয়। পরে ফ্রান্সর নাইস শহরে মাইক জ্যাগারের ম্যানেজার পূর্ণদাসকে রোলিং স্টোন স্টুডিওতে গান রেকর্ডিং করার নিমন্ত্রণ করেন।  পূর্ণদাস পরবর্তী বছরগুলিতে পৃথিবীর বহু দেশে বাউল গান গেয়ে ঘুরে বেরিয়েছেন। স্যান ডিয়েগো শহরে তিনি বাউল গানের একটি শিক্ষাপ্রতিষ্ঠান চালু করেন।   চলচ্চিত্র    নাম  সাল  ভূমিকা নায়িকা সংবাদ  ১৯৬৭  অভিনয়, গায়ক আরোহণ  ১৯৮৩  সুরকার  পুরস্কার ও সম্মাননা ২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়।  তথ্যসূত্র  বিষয়শ্রেণী:বাঙালি সঙ্গীতশিল্পী বিষয়শ্রেণী:১৯৩৩-এ জন্ম বিষয়শ্রেণী:২০১৫-এ মৃত্যু বিষয়শ্রেণী:পদ্মশ্রী প্রাপক বিষয়শ্রেণী:বাউল বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:কলকাতার সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক
নিস্তারিণী কালীমন্দির পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।  বিবরণ ১২৫৪ বঙ্গাব্দে কাশীগতি মুস্তাফি পঞ্চাশ ফুট উচ্চ নিস্তারিণী কালীমন্দির নির্মাণ করান। গর্ভগৃহে প্রায় পাঁচ ফুট উচ্চ কালোপাথরের দেবীবিগ্রহ শ্বেতপাথরের বড় পদ্মের ওপর শায়িত শিবের ওপর দণ্ডায়মানা।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:হুগলি জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
থাম্ব|239x239পিক্সেল|মাকাওয়ে শান্তির দেবী কুয়ানিনের মূর্তি। থাম্ব|209x209পিক্সেল|সেন্ট পলের ধ্বংসাবশেষের পিছনে ম্যাকাও কেন্দ্রের নাচা মন্দির । এটি দেবতা নেজাকে উৎসর্গ করা হয়।  মাকাওয়ে ধর্ম প্রধানত বৌদ্ধ ধর্ম এবং চীনা লোক ধর্ম দ্বারা প্রতিনিধিত্ব করা হয়। যে সময়কালে শহরটি পর্তুগিজ শাসনের অধীনে ছিল (১৫৫৭-১৯৯৯) ক্যাথলিক চার্চ একটি প্রভাবশালী বিশ্বাসে পরিণত হয়েছিল, কিন্তু বর্তমানে এটি ব্যাপকভাবে হ্রাস পেয়েছে।  সরকারী তথ্য ব্যুরো রিপোর্ট করে যে প্রায় 80% জনসংখ্যা বৌদ্ধ ধর্ম পালন করে (প্রধানত মহাযান)। ১৯৯১ সালের আদমশুমারি অনুসারে, ধর্মীয় তথ্য সংগ্রহের জন্য সর্বশেষ, মাকাওয়ের ১৬.৮% লোক বৌদ্ধ হিসাবে চিহ্নিত, ৬.৭% ক্যাথলিক হিসাবে, এবং ৬১% অন্যান্য ধর্মকে অনুসরণ করে বা কোনো ধর্মই অনুসরণ করেনা।Zhidong Hao, 2011. pp. 121-122. ১৯৯৯ সালে প্রকাশিত অন্য একটি সমীক্ষা অনুসারে, জনসংখ্যার ৪৯% লোকজ ধর্ম অনুসরণ করে, ১১% বৌদ্ধ এবং মাত্র ৩% খ্রিস্টান। এদিকে, জনসংখ্যার দুই-তৃতীয়াংশেরও বেশি মাঝে মাঝে মন্দিরে যায়। ২০০৫, ২০০৭ এবং ২০০৯ সালের মধ্যে পরিচালিত আরেকটি সমীক্ষায় দেখা গেছে যে জনসংখ্যার ৩০% লোকজ ধর্ম অনুসরণ করে, ১০% বৌদ্ধ ধর্ম বা তাওবাদের অনুসারী, ৫% খ্রিস্টান এবং অবশিষ্ট অংশ ধর্মীয় আনুগত্য ঘোষণা করে না।Zheng, VWT; Wan, PS. পিউ রিসার্চ সেন্টার ২০১১ সালের জন্য নিম্নলিখিত পরিসংখ্যান প্রতিবেদন করেছে: ৫৮.৯% লোকজ ধর্ম, ১৭.৩% বৌদ্ধ, ১৫.৪% অধর্মীয়, ৭.২% খ্রিস্টান, ০.২% ইসলাম এবং ১% অন্যান্য ধর্ম অনুসরণ করে।Pew's Religious Composition by Country .  মাকাও মৌলিক আইন ধর্মের স্বাধীনতার নিশ্চয়তা দেয় এবং মাকাওয়ের বাসিন্দাদের তাদের পছন্দের ধর্ম পালন করার অধিকার রয়েছে। অনুচ্ছেদ ৩:৩৪ এর ভিত্তিতে, "মাকাওয়ের লোকেরা ধর্মীয় কর্মকাণ্ডে অংশগ্রহণ করতে এবং তাদের ইচ্ছামত প্রচার করতে স্বাধীন"। অনুচ্ছেদ ৩:১২০-এ, "মাকাও বিশেষ প্রশাসনিক অঞ্চল ধর্ম ও বিশ্বাসের স্বাধীনতার নীতিকে আলিঙ্গন করে; সরকার কোনও ধর্মীয় সংস্থা বা বিদেশী ধর্মীয় সংস্থার অভ্যন্তরীণ কাজে হস্তক্ষেপ করবে না এবং বিশ্বাসীরা সম্পর্ক বজায় রাখতে এবং সম্পর্ক গড়ে তুলতে স্বাধীন।"  ধর্মীয় সংগঠনগুলি আইন অনুসারে ধর্মীয় কলেজ বা অন্যান্য স্কুল, হাসপাতাল এবং কল্যাণ সংস্থাগুলি খুঁজে পেতে পারে। ধর্মীয় প্রতিষ্ঠান দ্বারা পরিচালিত স্কুলগুলি তাদের ধর্ম শিক্ষা দিতে পারে। ধর্মীয় সংগঠনগুলির আইন অনুসারে আর্থিক অবদান ব্যবহার, পরিচালনা, উত্তরাধিকার এবং প্রাপ্তির অধিকার রয়েছে। তাদের সম্পদের অধিকার আইন দ্বারা সুরক্ষিত।  তথ্যসূত্র  বিষয়শ্রেণী:মাকাওয়ে ধর্ম
হেসাখাল বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।   আয়তন  হেসাখাল ইউনিয়নের মোট আয়তন প্রায় ১৩.৩০ বর্গ কি.মি.।    ইতিহাস  ২০০২ সালে তৎকালীন নাঙ্গলকোট ইউনিয়নের দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার পশ্চিমের অংশ নিয়ে ১২ নং হেসাখাল ইউনিয়ন এবং উত্তরের অংশ নিয়ে ৫ নং মক্রবপুর ইউনিয়ন নামে দুইটি আলাদা ইউনিয়ন গঠন করা হয়।https://nangalkot.digitalpoura.org/unioncouncilinformation   অবস্থান ও সীমানা  নাঙ্গলকোট উপজেলার দক্ষিণ-পশ্চিমাংশে হেসাখাল ইউনিয়নের অবস্থান। এ ইউনিয়নের পূর্বে মক্রবপুর ইউনিয়ন, নাঙ্গলকোট পৌরসভা ও মৌকরা ইউনিয়ন; দক্ষিণে জোড্ডা পূর্ব ইউনিয়ন; পশ্চিমে আদ্রা দক্ষিণ ইউনিয়ন ও আদ্রা উত্তর ইউনিয়ন এবং উত্তর-পশ্চিমে লাকসাম উপজেলার আজগরা ইউনিয়ন অবস্থিত।   প্রশাসনিক কাঠামো  হেসাখাল ইউনিয়ন নাঙ্গলকোট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   শিক্ষা প্রতিষ্ঠান    হেসাখাল বাজার উচ্চ বিদ্যালয়    দায়েমছাতি উচ্চ বিদ্যালয়   হেসাখাল বাজার ডিগ্রি কলেজ   সুহৃদ কারিগরি বিজ্ঞান ও কমার্স কলেজ   পাটোয়ার ফাযিল (ডিগ্রি) মাদ্রাসা   হেসাখাল বাজার ইসলামিয়া দাখিল মাদ্রাসা   পাটোয়ার মহিলা মাদ্রাসা   হেসাখাল বাজার সরকারি প্রাথমিক বিদ্যালয়   হেসাখাল সরকারি প্রাথমিক বিদ্যালয়   উরুকচাইল সরকারি প্রাথমিক বিদ্যালয়   হেসাখাল পদুয়ারপাড়া সরকারি প্রাথমিক বিদ্যালয়   পাটোয়ার সরকারি প্রাথমিক বিদ্যালয়   হেসাখাল বাজার আইডিয়াল স্কুল   প্রত্যাশা একাডেমি, হেসাখাল   উদয়ন স্কুল, উরুকচাইল   হেসাখাল বাজার নুরানি মাদ্রাসা    আশ্রাফ নগর নুরানি মাদ্রাসা   যোগাযোগ ব্যবস্থা  নাঙ্গলকোট উপজেলা সদর থেকে ৫ কি.মি. দূরে অবস্থিত হেসাখাল বাজারে যাতায়াত করার জন্য রিকশা, অটোরিকশা আছে। লাকসাম থেকে হেসাখাল বাজারে যাতায়াত করার জন্য সিএনজি রয়েছে।   খাল ও নদী  এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। স্থানীয়রা এটিকে "গাংগরী খাল" হিসাবে চিনে। খালটি যথাক্রমে পাটোয়ার, হেসাখাল বাজার, উরুকচাইল গ্রাম দিয়ে বয়ে গিয়েছে।   হাট-বাজার   হেসাখাল বাজার     দায়েমছাতি বাজার     ওমরগঞ্জ বাজার   জনপ্রতিনিধি   বর্তমান চেয়ারম্যান- ইকবাল বাহার মজুমদার।   আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:নাঙ্গলকোট উপজেলার ইউনিয়ন
আলহাজ্ব জমির খাঁ জামে মসজিদ বাংলাদেশের কুমিল্লা জেলার বরুড়া থানার খোশবাস উত্তর ইউনিয়নের খোশবাস গ্রামে অবস্থিত একটি ঐতিহ্যবাহী মসজিদ।   এটি ব্রিটিশ আমলে, আনুমানিক ১৮০৫-১৮০৬ (১২১২ বঙ্গাব্দ) সালের দিকে, আলহাজ্ব জমির খাঁ নির্মাণ করেন।  মসজিদটি তাঁর নামেই পরিচিতি লাভ করে এবং স্থানীয়ভাবে এটি "বড় মসজিদ" নামেও পরিচিত। এটি বাংলাদেশের পুরোনো মসজিদগুলোর মধ্যে  অন্যতম একটি মসজিদ।   স্থাপত্যশৈলী   মসজিদটি মুঘল স্থাপত্যশৈলীতে নির্মিত, যা দেখতে অনেকটাই তাজমহলের মতো। এতে তিনটি গম্বুজ ও চারটি মিনার রয়েছে, যা এর সৌন্দর্যকে আরও বর্ধিত করেছে। এছাড়া মসজিদের ভেতরে রয়েছে বাংলার ঐতিহ্যবাহী টেরাকোটার শিল্পকর্ম, লতাপাতা ও ফুলের নকশা এবং ইসলামিক ক্যালিগ্রাফি। মূল ভবনটি নির্মাণের পর পরবর্তী সময়ে মসজিদটিতে কিছু সম্প্রসারণ করা হয়। ২০০৫-২০০৭ সালের মধ্যে মসজিদটির সাথে একটি দুইতলা বিশিষ্ট বারান্দা সংযোজন করা হয়, যা নামাজ আদায়ের জন্য অতিরিক্ত জায়গা তৈরি করেছে।      ধর্মীয় কার্যক্রম   এখানে প্রতিদিন পাঁচ ওয়াক্ত নামাজ আদায় করা হয়। এছাড়াও, প্রতি শুক্রবার জুমার নামাজ এবং পবিত্র রমজান মাসে খতম তারাবি নামাজ অনুষ্ঠিত হয়। মসজিদটি স্থানীয় ধর্মপ্রাণ মুসল্লিদের জন্য অত্যন্ত গুরুত্বপূর্ণ একটি উপাসনাস্থল।    মসজিদের পারিপার্শ্বিক অবস্থা   মসজিদের উত্তর পাশে একটি বড় পুকুর রয়েছে, যা ঘাটলা বাঁধানো। স্থানীয় মুসল্লিরা এখানে অজু, গোসল ও দৈনন্দিন কাজ সম্পন্ন করে থাকেন। এছাড়া, এই পুকুরে মাছ চাষ করা হয়। পুকুরের পাশাপাশি মসজিদের উত্তর পাশে একটি পৃথক অজুখানা রয়েছে।  মসজিদের দক্ষিণ ও পূর্ব পাশে পারিবারিক কবরস্থান রয়েছে, যেখানে আলহাজ্ব জমির খাঁ এবং তার পরিবারের অন্যান্য সদস্যদের কবর রয়েছে। মসজিদের প্রধান প্রবেশপথটি উত্তর দিকে অবস্থিত, তবে পূর্ব পাশে একটি ছোট প্রবেশপথও রয়েছে।      সংযোগ ও অবস্থান   মসজিদটির দক্ষিণ পাশে খোশবাস বাজার এবং খোশবাস-বরুড়া সড়ক বা রামমোহন সড়ক রয়েছে, যা স্থানীয়দের জন্য সহজ যাতায়াতের সুযোগ করে দিয়েছে। এর ফলে মসজিদটি শুধু ধর্মীয় কর্মকাণ্ডের জন্য নয়, বরং ঐতিহাসিক ও সামাজিক দিক থেকেও গুরুত্বপূর্ণ একটি স্থাপনা হিসেবে বিবেচিত হয়।   সংরক্ষণ ও রক্ষণাবেক্ষণ   ব্রিটিশ আমলে নির্মিত হলেও মসজিদটি এখনও ভালো অবস্থায় রয়েছে। স্থানীয় মুসল্লিদের সহযোগিতায় এটি নিয়মিত সংস্কার ও রক্ষণাবেক্ষণ করা হয়। ভবিষ্যতে মসজিদটির মূল কাঠামো অক্ষুণ্ণ রেখে আরও উন্নয়নের পরিকল্পনা রয়েছে।    চিত্রশালা    আরও দেখুন   খোশবাস উত্তর ইউনিয়ন  বরুড়া থানা  বরুড়া উপজেলা  বাংলাদেশের মসজিদের তালিকা   তথ্যসূত্র
ওয়াদি () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ওয়াদি শহরের জনসংখ্যা হল ৪০,১৪৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ওয়াদি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
প্যাট বারবারট (জন্ম: ল্যাডনার জোসেফ বারবারট; ১৭ মার্চ ১৯২৬ – ৫ এপ্রিল ২০০৭)"United States Social Security Death Index". FamilySearch. Retrieved April 17, 2021. ছিলেন একজন আমেরিকান ব্যান্ডলিডার। তিনি নিউ অর্লিন্স-এর অন্যতম দীর্ঘস্থায়ী বিগ ব্যান্ড, প্যাট বারবারট অর্কেস্ট্রা-এর প্রতিষ্ঠাতা ও ব্যান্ডলিডার ছিলেন।"Pat Barberot, leader of popular big band" Times-Picayune সঙ্গীত জীবন ১৯৩০-এর দশকের শেষভাগ থেকে ২০০৭ সাল পর্যন্ত, বারবারটের ব্যান্ড, যেখানে তার স্যাক্সোফোন প্রধান ছিল, বিগ ব্যান্ড সুরকার গ্লেন মিলার, স্ট্যান কেন্টন, এবং সাই অলিভার সহ বিভিন্ন ক্লাসিক গানের নিজস্ব সঙ্গীতায়োজন পরিবেশন করত। ১৯৭০ সালে, বারবারট বুঝতে পারেন যে বিগ ব্যান্ডের জন্য কনসার্টের স্থান কমে আসছে, তাই তিনি নিজের ক্লাব, 'দ্য জেফারসন অর্লিন্স নর্থ' খোলেন। সেখানে তার ব্যান্ড ৩৫ বছরেরও বেশি সময় ধরে তাদের সাপ্তাহিক কনসার্টে ইন দ্য মুড, মুনলাইট সেরেনেড, সিং, সিং, সিং (উইথ এ সুইং), মিডনাইট ট্যাঙ্গো এবং ঈগার বিভার (গান)-এর মতো বিগ ব্যান্ডের জনপ্রিয় গানগুলো পরিবেশন করত। ২০০৫ সালের আগস্টে, হারিকেন ক্যাটরিনা-পরবর্তী বন্যায় জেফারসন অর্লিন্স নর্থের বেশিরভাগ অংশ ধ্বংস হয়ে যায়। বারবারট পরে ক্লাবটি পুনর্নির্মাণ করেন এবং তার ব্যান্ডকে পুনরায় একত্রিত করেন, এবং তারা চার মাস পরে আবার সঙ্গীত পরিবেশনা শুরু করে। ২০০৬ সালের শরত্কালে অসুস্থ হওয়ার পর, বারবারট ৫ এপ্রিল ২০০৭ সালে ৮১ বছর বয়সে মারা যান। তিনি দ্বিতীয় বিশ্বযুদ্ধের সময় মার্কিন যুক্তরাষ্ট্রের নৌবাহিনীতে কাজ করেছিলেন। প্যাট বারবারট অর্কেস্ট্রা এখনও সাপ্তাহিক সঙ্গীত পরিবেশন করে চলেছে, বর্তমানে প্যাট বারবারটের ছেলে (এবং ড্রামার) ব্রায়ান বারবারটের পরিচালনায়। এই অর্কেস্ট্রা এবং এর ভক্তদের নিয়ে পিবিএস একটি তথ্যচিত্র তৈরি করেছে, যার নাম এ প্লেস টু ডান্স (A Place To Dance)। এটি ২০০৭ সালের গ্রীষ্মে মার্কিন যুক্তরাষ্ট্রের পাবলিক টেলিভিশন স্টেশনগুলোতে প্রচারিত হওয়ার কথা ছিল।  তথ্যসূত্র  বহিঃসংযোগ   লুইজিয়ানা স্টেট মিউজিয়াম ওয়েবসাইটে অর্কেস্ট্রার ছবি  বিষয়শ্রেণী:নিউ অর্লিন্সের সঙ্গীতশিল্পী বিষয়শ্রেণী:২০০৭-এ মৃত্যু বিষয়শ্রেণী:১৯২৬-এ জন্ম
থাম্ব| কালপুরুষের ( আল-জাব্বার, "দৈত্য")  পায়ের নক্ষত্র বাণরাজার নাম Rigel আরবি রিজল, "পা" থেকে এসেছে । স্থির তারাদের পুঁথি৹পুস্তক৹গ্রন্থ, টলেমির আলমাজেস্টে নক্ষত্রপুঞ্জের (বিশেষ করে আনওয়া'র নক্ষত্রপুঞ্জ) উপর স্থানীয় আরবি জ্যোতির্বিদ্যাগত ঐতিহ্যের সাথে বিস্তারিত নক্ষত্র তালিকার দশম শতাব্দীর সংশ্লেষণ।  এটি আরবি তারার নামের একটি তালিকা । পাশ্চাত্য জ্যোতির্বিদ্যায়, বেশিরভাগ গৃহীত তারার নাম আরবি, কয়েকটি গ্রীক এবং কিছু অজানা উৎসের। সাধারণত শুধুমাত্র উজ্জ্বল নক্ষত্রের নাম থাকে।    আরবি তারার নামের ইতিহাস  ইসলামের উত্থানের পর, এক হাজার বছরেরও বেশি সময় আগে আরব উপদ্বীপে বসবাসকারী লোকেদের মধ্যে অতি প্রাচীন নক্ষত্রের নামগুলির উৎপত্তি হয়েছিল ।  তবে, কিছু আরবি ভাষার তারার নাম পরবর্তীতে প্রাচীন গ্রীক ভাষার বর্ণনার ভাষান্তরণকালে সংযোজিত হয়েছে ।  জ্যোতির্বিদ ক্লডিয়াস টলেমি তার আলমাজেস্ট (দ্বিতীয় শতাব্দী) গ্রন্থে ১,০২৫টি নক্ষত্রের স্বর্গীয় অবস্থান এবং উজ্জ্বলতা (দৃশ্যমান মাত্রা) সারণীবদ্ধ করেছেন। টলেমির বইটি ৮ম এবং ৯ম শতাব্দীতে আরবি ভাষায় অনূদিত হয় এবং দ্বাদশ শতাব্দীর ল্যাটিন অনুবাদ হিসেবে ইউরোপে বিখ্যাত হয়ে ওঠে। আলমাজেস্টে আরবি ভাষার অনেক তারার বর্ণনাই তারার নাম হিসেবে ব্যাপকভাবে ব্যবহৃত হতে শুরু করে।  বিষয়শ্রেণী:আরবি শব্দ ও বাক্যাংশ বিষয়শ্রেণী:নক্ষত্র তালিকা বিষয়শ্রেণী:আরবি ভাষার লেখা থাকা নিবন্ধ
ফেডারেল সিকিউরিটি সার্ভিস ( FSB ; ) হলো রাশিয়ার প্রধান নিরাপত্তা সংস্থা এবং সাবেক সোভিয়েত ইউনিয়নের কেজিবি এর প্রধান উত্তরাধিকারী সংস্থা। এর পূর্বসূরি ছিল ফেডারেল কাউন্টার ইন্টেলিজেন্স সার্ভিস (FSK) যা ১৯৯৫ সালে FSB-নামে পুনর্গঠন করা হয়েছিল। প্রাক্তন কেজিবির তিনটি প্রধান কাঠামোগত উত্তরসূরি প্রতিষ্ঠান রয়েছে যারা প্রশাসনিকভাবে এফএসবি থেকে স্বাধীন। প্রতিষ্ঠানগুলো হলো ফরেন ইন্টেলিজেন্স সার্ভিস (এসভিআর), ফেডারেল প্রোটেক্টিভ সার্ভিস (এফএসও), এবং রাশিয়ান ফেডারেশনের রাষ্ট্রপতির বিশেষ কর্মসূচির প্রধান অধিদপ্তর (জিইউএসপি)।  এফএসবির প্রাথমিক দায়িত্বের মধ্যে  দেশের অভ্যন্তরে এবং বাইরে কাউন্টার ইন্টেলিজেন্স, অভ্যন্তরীণ ও সীমান্ত নিরাপত্তা, সন্ত্রাস দমন, এবং নজরদারি এবং সেইসাথে কিছু অন্যান্য ধরণের গুরুতর অপরাধ এবং ফেডারেল আইন লঙ্ঘনের তদন্ত করা। এটির সদর দফতর মস্কোর লুবিয়াঙ্কা স্কোয়ারে প্রাক্তন কেজিবি-র মূল ভবনে অবস্থিত। রাশিয়ার রাষ্ট্রপতি কর্তৃক  এফএসবি-এর পরিচালক নিযুক্ত হন এবং তিনি সরাসরি  রাষ্ট্রপতির কাছে  জবাবদিহি করেন।   ২০০৩ সালে, বর্ডার গার্ড সার্ভিস এবং ফেডারেল এজেন্সি অফ গভর্নমেন্ট কমিউনিকেশন অ্যান্ড ইনফরমেশন (এফএপিএসআই) এর একটি প্রধান অংশ অন্তর্ভুক্ত করার মাধ্যমে এফএসবি-এর দায়িত্বগুলি প্রসারিত করা হয়েছিল। এর মধ্যে এমন দেশগুলির গোয়েন্দা কার্যক্রম অন্তর্ভুক্ত থাকবে যেগুলি একসময় সোভিয়েত ইউনিয়নের সদস্য ছিল, যে কাজগুলি পূর্বে কেজিবির পঞ্চম পরিষেবা দ্বারা পরিচালনা করা হতো। SVR ১৯৯২ সালে এই দেশগুলির উপর গুপ্তচরবৃত্তি না করার জন্য একটি চুক্তি স্বাক্ষর করেছিল। তবে এফএসবি এমন কোনো প্রতিশ্রুতি দেয়নি। থাম্ব| লুবিয়াঙ্কা স্কোয়ারে এফএসবির সদর দপ্তর থাম্ব| রাশিয়ার রাষ্ট্রপতি ভ্লাদিমির পুতিন ২০ালেরস৯ আগষ্ট   ২০০০-এ এফএসবি-এর পরিচালক নিকোলাই পাত্রুশেভের সাথে বৈঠক করেন বাম|থাম্ব| রাশিয়ার তৎকালীন প্রেসিডেন্ট দিমিত্রি মেদভেদেভ ২০০৯ সালের জুন মাসে এফএসবি পরিচালকআলেকজান্ডার বোর্টনিকভের সাথে সাক্ষাত করছেন বাম|থাম্ব| কালিনিনগ্রাদ ওব্লাস্টে অনুশীলনের সময় ফেডারেল সিকিউরিটি সার্ভিসের বর্ডার গার্ডরা সামুদ্রিক সীমানার অনুপ্রবেশকারীদের তাড়া করছে  তথ্যসূত্র  বিষয়শ্রেণী:রাশিয়া সরকার বিষয়শ্রেণী:১৯৯৫-এ প্রতিষ্ঠিত সরকারি সংস্থা বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:রুশ ভাষার লেখা থাকা নিবন্ধ
অ্যাসবেস্টস হল প্রাকৃতিকভাবে প্রাপ্ত ছয় সিলিকেট খনিজের একটি সেট যা তার সুবিধাজনক প্রাকৃতিক বৈশিষ্ট্যর কারণে বাণিজ্যিকভাবে ব্যবহৃত হয়। রেশম ও পশমের চারিত্রিক বৈশিষ্ঠের সঙ্গে এই খনিজের চারিত্রিক বৈশিষ্ঠের অনেক মিল দেখা যায়।  অ্যাসবেস্টস আঁশের দীর্ঘায়িত শ্বসন ফুসফুসের ক্যান্সার, মেসোথেলিয়মা, এবং এসবেসটোসিস এর মত গুরুতর অসুস্থতার সৃষ্টি করতে পারে। ইউরোপীয় ইউনিয়ন অ্যাসবেস্টসের সকল প্রকার নিষ্কাশন, উৎপাদন, প্রক্রিয়াকরণ ও ব্যবহার নিষিদ্ধ করেছে।  শব্দ শোষণ ক্ষমতা, গড় প্রসার্য শক্তি, অগ্নি, তাপ, তড়িৎ এবং রাসায়নিক ক্ষতি প্রতিরোধের ক্ষমতা এবং সাশ্রয়ী মূল্যের কারণে ১৯ শতাব্দীর শেষ দিকে অ্যাসবেস্টস নির্মাতা ও উৎপাদনকারীদের মধ্যে ক্রমবর্ধমানভাবে জনপ্রিয় হয়ে ওঠে। আগুন বা তাপ প্রতিরোধ ক্ষমতার কারণে এটি বৈদ্যুতিক এবং বিল্ডিং ইন্সুলেশন হিসাবে ব্যবহৃত হত।  চার হাজার বছরেরও আগে থেকেই খনি থেকে এসবেস্টস আহরণ করা হত তবে ১৯ শতকের পর থেকে বড় আকারে উত্তোলন শুরু হয়। কানাডার ক্যুবেক প্রদেশের অ্যাসবেস্টস শহরের জেফ্রি খনি বিশ্বের অন্যতম বৃহত্তম অ্যাসবেস্টস খনি ছিল।   তথ্যসূত্র    বহিঃসংযোগ   U.S. EPA Asbestos Home Page  ATSDR Case Studies in Environmental Medicine: Asbestos Toxicity U.S. Department of Health and Human Services  British Government Health and Safety Executive (HSE)  National Institute for Occupational Safety and Health: Asbestos  World Health Organization – Asbestos page  বিষয়শ্রেণী:খনিজ পদার্থ বিষয়শ্রেণী:বিপজ্জনক বায়ু দূষণকারী বিষয়শ্রেণী:কর্কটরোগ উৎপাদক বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক বিষয়শ্রেণী:পেশাগত নিরাপত্তা ও সুস্বাস্থ্য